**Pravilnik o radu školske knjižnice OŠ Ivana Nepomuka Jemeršića Grubišno Polje u uvjetima pandemije COVID-19 (1. rujna 2020.)**

Rad školske knjižnice OŠ Ivana Nepomuka Jemeršića odvija se u skladu s mjerama suzbijanja epidemije bolesti COVID-19, a usluge školske knjižnice korisnicima su dostupne prema ograničenom načinu rada. Sve se mjere i upute redovito objavljuju i osuvremenjuju na školskim mrežnim stranicama. Korisnici su dužni pridržavati se svih objavljenih aktualnih mjera prema sljedećem

PROTOKOLU ZA KORISNIKE

1. Broj korisnika koji istodobno mogu boraviti u prostorijama knjižnice i čitaonice je ograničen. Podatak o broju korisnika koji istodobno mogu boraviti nalazi se na vratima knjižnice i čitaonice.

2. Kako bi se smanjio broj ulazaka u prostorije knjižnice, korisnike se upućuje na provjeru dostupne građe na mrežnoj poveznici <https://library.foi.hr/lib/230?fbclid=IwAR3XydLNB206jPu05sHxtGSTICoAhtAa2YEY03JuJP1E8ZO6zFgCnzgt7WA>

3. Prije ulaska u prostorije knjižnice obvezno je staviti zaštitnu masku i ispravno je nositi u svim prostorijama knjižnice.

4. Nakon ulaska u knjižnicu korisnici moraju obvezno dezinficirati ruke.

5. Obvezno je pridržavanje propisanog razmaka od najmanje 1,5 metra između pojedinih osoba u knjižnici i čitaonici.

6. Tijekom razgovora obvezno je zaštitnu masku imati preko nosa i usta te zadržati udaljenost od najmanje 1,5 metara.

7. Obvezna je karantena vraćene građe u trajanju od 24 do 72 sata, što može utjecati na dostupnost građe za posudbu.

8. U čitaonici je dopušteno korištenje samo radnih stolova uz koje je postavljen stolac. Nije dopušteno premještanje stolova i stolaca. Nije dopušteno približavanje drugim osobama na udaljenost manju od 1,5 metara.

9. U slučaju da se korisnik ne pridržava propisanih mjera i nakon što je upozoren, bit će mu onemogućeno služiti se uslugama školske knjižnice, o čemu će biti obaviješten razrednik.